# Flashy Ice Cream

Flashy Ice Cream és un grup de música catalana de trap, reggaeton, dancehall, R&B i música rap. Influïts per grups com ASAP Rocky, PNL o Sfera Ebbasta, es desmarquen de la resta de formacions de música urbana per unes lletres amb missatge, compromeses i totalment en català.

## Trajectòria

El grup està format per tres joves sabadellencs que van començar en el món de la producció musical el 2017. Les seves col·laboracions amb els 31 FAM i Lildami van fer créixer el grup i situar-lo en el panorama de la música urbana catalana. En les seves lletres reivindiquen el seu pensament, així com que el gènere musical del trap no ha d'estar encasellat en les drogues i el sexe. El grup està format per DAAX (productor del grup), P. Giancana (vocalista i productor audiovisual) i Sneaky Flex (vocalista). El dissenyador gràfic del grup és en C.Turú.
El seu primer gran senzill va ser «P.D.A.», en referència a Platja d'Aro. El grup mostra en les seves cançons el seu sentiment d'ira davant la situació política del país. Una de les seves cançons més conegudes és «Llàgrimes de sang», on es reflectix la sensació de tristesa davant dels fets relacionats amb el referèndum sobre la independència de Catalunya de 2017. Chill C acompanya P. Giancana i l'Sneaky Flex en els versos.
El 2019 van llançar al mercat el primer àlbum, Brillar o morir, amb la discogràfica Música Global, que conté deu cançons. Pocs mesos després, i a causa de la pandèmia de COVID-19, la formació va presentar el seu segon treball, Don Gelato, aquest cop amb el subsegell Delirics de Picap, amb el qual van guanyar el Premi Enderrock de la crítica a Millor disc de música urbana.

## Discografia
### Àlbums

* Brillar o morir (2019)
* Don Gelato (2020)
* Hangover (2022)
* Nadal Mix 2023 (Luup Records, 2023)

### EP

* Aftersun (EP, 2022)
* Sempre Joves x1(EP, 2024)
* Sempre Joves x2 (EP, 2024)

## Referències

* 1 2 3 Tisora, Anna. «Actualitat - Flashy Ice Cream: «No ens semblava ètic quedar-nos callats»». Enderrock, 01-11-2019. [Consulta: 23 maig 2020].
* ↑ Navarro, Gemma. «Si ser real és morir-se de gana, doncs ja pot ser real un altre». Diri de Barcelona, 29-05-2022. [Consulta: 5 agost 2022].
* ↑ Plans, Guillem. «Flashy Ice Cream: “T’imaginaves als 30 anys anant cada dia amb ‘traje’ i… sort”». Diari de Sabadell, 12-03-2024. [Consulta: 12 març 2024].
* ↑ «El món d’avui ja no és el que ens van ensenyar quan érem petits». Enderrock.cat. [Consulta: 11 novembre 2021].
* ↑ «'Llàgrimes de sang', la cançó que retrata una setmana de resistència juvenil a la violència policíaca». Vilaweb, 20-10-2019. [Consulta: 5 agost 2022].
* ↑ «[VÍDEO 'Llàgrimes de sang', la cançó que retrata una setmana de resistència juvenil a la violència policíaca]». [Consulta: 30 desembre 2020].
* ↑ «'DON GELATO', el nou disc dels sabadellencs Flashy Ice Cream». [Consulta: 12 juny 2020].
* 1 2 Martín, Helena. «El nou disc és dur i madur, no creiem que sigui música 'fast food'». Enderrock.cat, 18-02-2022. [Consulta: 5 agost 2022].
* ↑ «El 'Nadal Mix' que no sabies que necessitaves». Enderrock, 05-12-2023. [Consulta: 7 desembre 2023].
* ↑ «Flashy Ice Cream publica ‘Aftersun’ per celebrar 'Un estiu perfecte'». El Món, 15-07-2022. [Consulta: 5 agost 2022].